הוועדה המסדרת, כנסת 21, פרוטוקול מספר 8, 2019-05-27 17:05

מכלוף מיקי זוהר: שלום וברכה.

מכלוף מיקי זוהר: אני מתכבד לפתוח את ישיבת הוועדה המסדרת.

מכלוף מיקי זוהר: הנושא שלפנינו היום – תאמינו או לא – פטור מחובת הנחה להצעת חוק התפזרות הכנסת.

אחמד טיבי: רביזיה.

מכלוף מיקי זוהר: אם הייתם אומרים לי ב-30 באפריל, כשהודיעו לנו את תוצאת הבחירות, שאנחנו נהיה בסיטואציה המוזרה הזאת בה אנחנו מבקשים לפזר את הכנסת, הייתי אומר לכם שהשתגעתם, וכפי הנראה הייתי שולח אתכם להתאשפז באחד מהמוסדות לחולי נפש בישראל.

מיכאל מלכיאלי: אף פעם לא מאוחר.

אחמד טיבי: אין מספיק מיטות.

תמר זנדברג: מוסדות לבעלי מוגבלות נפשית זה מחלה שצריך לטפל בה, זה לא עניין לבדיחה.

מכלוף מיקי זוהר: קודם כול, אני מסכים איתך שיש הרבה מחלות שצריך לטפל בהן.

תמר זנדברג: זה שאתם השתגעתם ואתם בטירוף, זה לא אומר שום דבר על בעלי המוגבלות.

מכלוף מיקי זוהר: לא משנה, המסר שלי היה ברור.

פנינה תמנו: מסר שפוגע באוכלוסייה שגם ככה סובלת.

מכלוף מיקי זוהר: פופוליזם זה לא בשעה הזאת, זה קצת יותר מאוחר.

מכלוף מיקי זוהר: פופוליזם זה לא לפני שש בערב.

מכלוף מיקי זוהר: בשש בערב מתחיל הפופוליזם, עכשיו מדברים לעניין, רציני.

מכלוף מיקי זוהר: מה עכשיו, חברים?

תמר זנדברג: נכון, יש מחסור במיטות.

מכלוף מיקי זוהר: טוב, אז לא הייתי שולח אותם להתאשפז.

מכלוף מיקי זוהר: הייתי שולח אותם להיבדק.

קארין אלהרר: מיקי, עוד פעם ההפגנה הזאת?

קארין אלהרר: אני לא מבינה את זה.

מכלוף מיקי זוהר: מה שאני אומר זה שהאירוע הזה מבחינתנו הוא לא אירוע שאנחנו מעוניינים בו אלא כורח המציאות.

מכלוף מיקי זוהר: זה כורח שנקלענו אליו על לא עוול בכפינו משום שאנחנו עשינו כל שיש ביכולתנו, ועדיין עושים כל שיש ביכולתנו, להקים את הממשלה.

מכלוף מיקי זוהר: אם מישהו היה אומר לאחד מהאנשים שיושבים פה סביב השולחן שחוק הגיוס עלול להיות טריגר לבחירות בקדנציה הבאה, אז שוב, אני חושב שזה היה נשמע באמת באמת מופרך, ולמה?

מכלוף מיקי זוהר: צה"ל החליט בהחלטה ברורה שהחל משנת 2020 הוא הולך ומצמצם את כמויות הגיוס בצבא בכל מה שקשור לשירות סדיר ולשירות חובה.

מכלוף מיקי זוהר: הוא לא מעוניין לגייס יותר חיילים, הוא טוען שהוא צריך פחות חיילים לצה"ל.

יוליה מלינובסקי: אתה באמת עכשיו רוצה לפתוח את הדבר הזה פה?

מכלוף מיקי זוהר: רגע, משפט.

פנינה תמנו: פתאום זה נהיה דיון עקרוני.

יוליה מלינובסקי: אנחנו דנים על משהו אחר לחלוטין.

יוליה מלינובסקי: אם אתה רוצה לפתוח את נושא חוק הגיוס אנחנו בהחלט יכולים, ונעשה פה את הדיאלוג הזה.

מכלוף מיקי זוהר: עוד לא תקפתי את היושב-ראש שלך.

מכלוף מיקי זוהר: אם אני אתקוף אותו, תתפרצי לדבריי.

קריאה: יש פה חברת אופוזיציה.

מכלוף מיקי זוהר: אני לא אתקוף אותו.

מכלוף מיקי זוהר: אני אומר לך, אין לי כוונה לתקוף את ליברמן היום.

מכלוף מיקי זוהר: ההיפך.

מכלוף מיקי זוהר: אני יודע וזה ברור ואת עושה את עבודתך, את חלק מסיעה.

מכלוף מיקי זוהר: אני לא מהמקום של לתקוף אותו.

אברהם (אבי) ניסנקורן: אבל זה שאתה יושב-ראש הוועדה, זה לא אומר שאתה יכול לעשות פה נאומים של חצי שעה.

מכלוף מיקי זוהר: אז אתה יכול לצאת, אבי ניסנקורן, אתה לא חייב לשבת פה.

קארין אלהרר: לא, זה לא עובד ככה.

אברהם (אבי) ניסנקורן: אתה יכול לקצר.

מכלוף מיקי זוהר: אתה לא חייב לשבת פה.

אברהם (אבי) ניסנקורן: אתה לא תגיד לי אם לשבת או לא, אבל אתה יכול קצת לקצר.

מכלוף מיקי זוהר: אבל אני יכול לומר מה שאני רוצה לומר.

אופיר כץ: הוא רק התחיל, איך אתה קובע שזה ארוך?

מכלוף מיקי זוהר: הוא קבע.

מכלוף מיקי זוהר: אבי, אני מכבד אותך, אתה לא מכבד אותי.

מכלוף מיקי זוהר: זאת זכותך, אתה לא חייב להישאר לשבת לשמוע את הנאום שלי.

אוסנת הילה מארק: לאן כולם ממהרים?

אוסנת הילה מארק: יש פה לילה ארוך, הכול בסדר.

אוסנת הילה מארק: מה הלחץ?

מכלוף מיקי זוהר: תבקשו לדבר, גם אתם תדברו, אבל אני כרגע רוצה לנהל ישיבה איך שאני מוצא לנכון.

מכלוף מיקי זוהר: לא טוב לכם, אל תשתתפו בה.

מכלוף מיקי זוהר: מה שאני אומר, בגלל שחוק הגיוס מבחינתנו הוא אירוע שהוא מאוד פתיר – הרי המטרה שהציב לעצמו יושב-ראש מפלגת ישראל ביתנו היא להעביר את חוק הגיוס ככתבו וכלשונו, אני מכבד אותו על המטרה הזאת.

יוליה מלינובסקי: חבל שבליכוד לא מבינים את זה.

יוליה מלינובסקי: חבל שבליכוד לא חושבים כמונו.

מכלוף מיקי זוהר: אני מכבד אותו בגין המטרה הזאת.

יוליה מלינובסקי: מיקי, תעזוב את זה.

מכלוף מיקי זוהר: תני לי לסיים, יוליה.

מכלוף מיקי זוהר: תשמעי ותני לי לסיים.

מכלוף מיקי זוהר: אני מכבד אותו בגין המטרה הזאת.

פנינה תמנו: אתם מכבדים לפי שיקול פוליטי.

אוסנת הילה מארק: למה, מה המקום הזה?

אוסנת הילה מארק: לא פוליטי?

פנינה תמנו: לא, יש עקרונות גם.

פנינה תמנו: תתפלאי, יש אנשים עם עקרונות, לא הכול פוליטי.

פנינה תמנו: לא הכול מתאימים לפי הצרכים הפוליטיים.

מכלוף מיקי זוהר: אפשר קצת שקט?

מכלוף מיקי זוהר: דרישת החרדים לעשות שינויים בחוק הגיוס היא גם עניין עקרוני שלהם ואני מכבד אותם על זה.

מכלוף מיקי זוהר: אז נוצר מצב שהוא מאוד מאוד הגיוני במסגרת הדמוקרטיה הישראלית בו שני צדדים לא מגיעים להבנה ואין ביניהם הסכמה.

יוליה מלינובסקי: והליכוד לא יכול לעשות שום דבר.

מכלוף מיקי זוהר: אנחנו לא מצליחים.

מכלוף מיקי זוהר: אנחנו מנסים אבל לא מצליחים.

יוליה מלינובסקי: אתם לא מצליחים.

אברהם (אבי) ניסנקורן: כי זה לא דיון על חסינות.

אברהם (אבי) ניסנקורן: על חסינות הם היו נאבקים.

מכלוף מיקי זוהר: ולכן, אנחנו בהזדמנות הזו, תוך כדי שאנחנו מקדמים את חוק התפזרות הכנסת, קוראים לסיום העניין הזה – להגיע להסכמה על מנת שנוכל להקים את הממשלה בהתאם למה שהציבור ששלח אותנו לכנסת מצפה מאיתנו.

מכלוף מיקי זוהר: אני זוכר בקמפיין האחרון, שכל הרשימות שהיו מיועדות להיות חלק מהקואליציה הצהירו בצורה ברורה – נתניהו וש"ס, נתניהו וליברמן, נתניהו ויהדות התורה, נתניהו ואיחוד מפלגות הימין – אפילו בנט ושקד - -

תמר זנדברג: מה פתאום.

- - אמרו: ולכן, אני מקווה שלמרות שאנחנו מקדמים את החוק הזה, המשא ומתן הזה ייגמר - - -

יוליה מלינובסקי: הליכוד נכשל במשא ומתן והדבר האחרון שנשאר לו זה להעביר חוק פיזור הכנסת, בגלל זה אנחנו נמצאים פה היום.

מכלוף מיקי זוהר: אני מקווה שהמשא ומתן הזה ייגמר ונצליח להרכיב ממשלת ימין כפי שהציבור מצפה מאיתנו, ולא ניגרר למערכת בחירות מיותרת.

מכלוף מיקי זוהר: עוד מעט יוליה תסביר את עמדתה, כמובן היא תגיד ותאמר, אבל אני אומר לכם, חברים, שזה לא יכול להיות הסיבה לבחירות.

מכלוף מיקי זוהר: הגענו להסכמות על הכל.

מכלוף מיקי זוהר: הגענו להסכמות על שמירה על סטטוס קוו בכל מה שקשור לדת ומדינה, הגענו להסכמות בענייני הפנסיות עם ליברמן, הגענו להסכמות לגבי התפקידים.

יוליה מלינובסקי: לא נכון.

פנינה תמנו: נכשלתם במשא ומתן.

מכלוף מיקי זוהר: זה לא יכול להיות שבגלל חוק הגיוס לא תוקם ממשלה, פשוט לא יכול להיות.

יוליה מלינובסקי: אני רוצה להבין מה קורה פה, חבר'ה.

קריאה: מה זה לא יכול להיות?

קריאה: נכשלתם במשא ומתן, זאת גם אופציה.

אוסאמה סעדי: מיקי, אולי תגיד לנו איפה זה עומד.

קריאות: - - -

מכלוף מיקי זוהר: את תדברי.

מכלוף מיקי זוהר: אני אתן לך זכות דיבור עכשיו.

פנינה תמנו: הוא כיבה את כל המיקרופונים.

פנינה תמנו: אדוני היושב-ראש, אני מצהירה על כך שאתה מכבה את המיקרופונים כשאתה מדבר.

מכלוף מיקי זוהר: אני לא מכבה לאף אחד.

פנינה תמנו: אז יש פה בעיה.

מכלוף מיקי זוהר: אני לא שולט במיקרופונים.

פנינה תמנו: אנחנו לא פה בהצגת יחיד, תדליקו את המיקרופונים.

מכלוף מיקי זוהר: ברשותכם, בואו נתקדם לחקיקה עצמה.

מכלוף מיקי זוהר: אנחנו צריכים לתת פטור מחובת הנחה כדי שזה יוכל לעלות בקריאה טרומית.

מכלוף מיקי זוהר: אנחנו בכל מקרה מתחייבים – אני מתחייב – לסיים את החוק הזה בכל דרך שאצליח עד יום רביעי בשתים-עשרה בלילה, זה המועד האחרון שקיבלנו להרכיב את הממשלה.

מכלוף מיקי זוהר: אם וכאשר לא נצליח להרכיב עד השעה שתים-עשרה בלילה ביום רביעי אנחנו נעשה כל מאמץ לקדם את החוק הזה לקריאה שנייה ושלישית - -

אוסאמה סעדי: יש לי הצעה לסדר, אדוני.

מכלוף מיקי זוהר: - - אבל אם נצליח להרכיב עד יום רביעי בשתים-עשרה בלילה אז לא צריך את החוק הזה, והחוק הזה יהפוך להיות חוק מיותר.

אוסאמה סעדי: הצעה לסדר לפני הדיון.

מכלוף מיקי זוהר: קודם כול, אני חושב שבאירוע הזה צריך לתת ליועץ המשפטי – באירוע הלא פשוט הזה והמורכב הזה – לומר מספר דברים.

קארין אלהרר: אה, פתאום יועץ משפטי.

פנינה תמנו: ככה זה, כשנכשלים, היועצים המשפטיים - - -

קריאות: - - -

מכלוף מיקי זוהר: אנחנו, בשונה מכם, לא מכבדים את עמדת היועץ המשפטי רק כשנוח לנו אלא גם כשהיא נגדנו וגם כשהיא לטובתנו, אבל אנחנו מכבדים אותה.

מכלוף מיקי זוהר: אתם, רק כשהיא לטובתכם, מכבדים אותה.

קריאות: - - -

צבי האוזר: זה לפרוטוקול?

תמר זנדברג: בוא נשמע מה כל כך מורכב בזה מבחינה משפטית.

אוסאמה סעדי: מיקי, אני מבקש לדבר לפני היועץ המשפטי כדי שיענה לי.

מכלוף מיקי זוהר: אתה מצביע בעד התפזרות הכנסת או נגד?

אוסאמה סעדי: תשמע תיכף.

מכלוף מיקי זוהר: לא, כי שמעתי שסיעת בל"ד החליטה להצביע בעד.

מכלוף מיקי זוהר: אתם נגד.

מכלוף מיקי זוהר: אתם נגד האוכלוסייה שלכם.

מכלוף מיקי זוהר: איך זה עובד?

מכלוף מיקי זוהר: מה אתה מצביע, חבר הכנסת אוסאמה סעדי?

אוסאמה סעדי: אנחנו בעד האוכלוסייה שלנו אבל אנחנו נגד ביבי.

אוסאמה סעדי: גם הם נגד ביבי.

מכלוף מיקי זוהר: זאת אומרת, אתה רוצה להקים עם כחול לבן ממשלה.

אוסאמה סעדי: גם חבר הכנסת עבאס נגד ביבי.

מכלוף מיקי זוהר: אתה רוצה להקים עם כחול לבן ממשלה - זה חשוב לך, אתה מאמין בזה.

עיסאווי פריג': אז תשמע את ההצעה לסדר.

אחמד טיבי: אבל תן לו הצעה לסדר.

אוסאמה סעדי: אדוני היושב-ראש, חבריי חברי הכנסת - - -

מכלוף מיקי זוהר: קודם כול היועץ המשפטי ואז כולם ידברו.

מכלוף מיקי זוהר: היועץ המשפטי.

קארין אלהרר: שיירשם לפרוטוקול שהוא רצה לשמוע את היועץ המשפטי.

איל ינון: כבוד היושב-ראש, חברי הוועדה הנכבדים.

מכלוף מיקי זוהר: לא.

מכלוף מיקי זוהר: לא רצה.

מכלוף מיקי זוהר: אני עומד על כך שהיועץ המשפטי ידבר.

קארין אלהרר: אה, הוא עומד על כך.

מאיר כהן: היועץ המשפטי, כשאתה מקבל ממיקי מחמאה זה ברכותיי ותנחומיי.

מכלוף מיקי זוהר: לא, לא.

מכלוף מיקי זוהר: קח בחשבון דבר אחד.

מכלוף מיקי זוהר: שלאורך הקדנציה רוב הייעוץ המשפטי היה נגדנו, אבל אנחנו מקבלים את זה באהבה.

מכלוף מיקי זוהר: אנחנו לא – כשהוא פוסק נגדנו – פוסלים אותו.

צבי האוזר: בינתיים.

צבי האוזר: בינתיים.

מכלוף מיקי זוהר: אגב, שמעתי כמה חברי כנסת מהשמאל – החלטות שלא מצאו חן בעיניהם, הם אמרו מה זה הייעוץ המשפטי הזה, אבל כשזה לטובתם, הכול בסדר.

אחמד טיבי: שכחת להגיד שאתה דמוקרט.

מכלוף מיקי זוהר: תתפלא.

אחמד טיבי: תגיד, תגיד.

מכלוף מיקי זוהר: תתפלא, חבר הכנסת טיבי.

מכלוף מיקי זוהר: אני דמוקרט.

אחמד טיבי: תודה רבה.

קריאות: - - -

קריאה: תנו ליועץ המשפטי לדבר.

מכלוף מיקי זוהר: מי שמפריע זה חברי האופוזיציה, לא אני.

איל ינון: אנחנו אכן באירוע, אפשר לומר אפילו אירוע חוקתי יוצא דופן - -

קארין אלהרר: לגמרי חוקתי.

איל ינון: - - ולכן אני מבקש להתייחס לשאלות שעלו גם במישור העקרוני וגם במישור הקונקרטי סביב הדיון הספציפי שאנחנו נמצאים בו כרגע, שהוא לכאורה דיון טכני בפטור מחובת הנחה, אבל לפני כן התייחסות לסוגיה העקרונית.

איל ינון: אנחנו נמצאים הרי בעיצומו של הליך חוקתי שהוא על פי סעיפים 7 ו-8 לחוק-יסוד: הממשלה, שבו נשיא המדינה הטיל את הזכות להרכיב את הממשלה על אחד מחברי הכנסת, הלוא הוא ראש הממשלה, ועדיין ההליך הזה נמצא בעיצומו על-פי לוחות הזמנים.

איל ינון: עד יום רביעי בשתים-עשרה בלילה על חבר הכנסת שהוטלה עליו המשימה להודיע לנשיא המדינה וליושב-ראש הכנסת האם הוא הצליח במשימתו או האם הוא כשל בה.

איל ינון: אם הוא נכשל בה – בין אם הוא הודיע על כך ובין אם הוא לא הודיע על כך – הרי שלנשיא המדינה יש שלושה ימים נוספים כדי להתייעץ ולגבש עמדה האם הוא מטיל את הרכבת הממשלה על חבר כנסת אחר שיש לו, להערכתו של הנשיא, סיכויים להרכיב ממשלה.

איל ינון: בגלל שהמועד האחרון בשלושה ימים האלה נופל על שבת, יש לנשיא בעצם עד יום ראשון – מיום רביעי בשתים-עשרה בלילה עד יום ראשון בשתים-עשרה בלילה – לגבש את עמדתו.

איל ינון: הוא כמובן לא חייב למצות את כל לוח הזמנים הזה, והוא גם יכול להודיע שאחרי שהוא התייעץ הוא סבור שאין אף חבר כנסת בכנסת המכהנת שיש לו את הסיכוי להרכיב ממשלה, ואז אנחנו עוברים לשלב השלישי בהליך החוקתי הזה לפי חוק-יסוד: הממשלה, שזה 21 ימים שבהם הכנסת מעצמה יכולה בעצם ליזום מועמדות לראשות הממשלה על-ידי מתן הסכמה של 61 חברי כנסת - - -

מאיר כהן: אבל את כל התהליך הזה אנחנו מעקרים ברגע - - -

איל ינון: רגע, אני עכשיו מגיע לשם.

איל ינון: זה הליך חוקתי שאנחנו נמצאים כרגע בעיצומו ושעדיין לא הגיע לשיאו.

איל ינון: הוא יגיע לשיאו, או לשיאו בשלב הראשון שלו, ביום רביעי בשתים-עשרה בלילה ואנחנו עוד לא יודעים מה יקרה אז.

איל ינון: יש הליך חוקתי אחר, מקביל, שהוא מכוח סעיף 34 לחוק-יסוד: הכנסת - לא חוק-יסוד: הממשלה, אנחנו עוברים לחוק-יסוד אחר בחוקה שלנו, חוק-יסוד: הכנסת – שבו נקבעה הסמכות של הכנסת לפזר את עצמה בחוק.

איל ינון: אנחנו יודעים, והבחירות מזה כבר הרבה שנים נערכות על-פי חוקים להתפזרות הכנסת שבהם הכנסת – אגב, בקריאה הטרומית, הראשונה והשנייה אין צורך ברוב של 61 כדי לפזר את הכנסת, אבל בקריאה השלישית כן יש צורך ברוב של 61 – אבל זהו הליך חוקתי מקביל.

איל ינון: ונשאלה השאלה, גם כרגע סביב האירוע הזה וגם כשחוקק חוק-יסוד: הממשלה בשעתו, מה קורה אם ההליכים האלה מתנגשים אחד בשני, האם ההליכים האלה מוציאים אחד את השני או שמא הם יכולים לדור בכפיפה אחת.

איל ינון: ההחלטה של ועדת החוקה, חוק ומשפט, כאשר היא גיבשה את חוק-יסוד: הממשלה הייתה, שיש לתת עדיפות להליך שעל-פי סעיף 34 לחוק-יסוד: הכנסת, קרי אם יש 61 חברי כנסת שמוכנים להצביע על התפזרותם שלהם, על התפזרות הכנסת, יש לתת עדיפות להליך הזה על פני ההליך שאנחנו מדברים עליו, שאנחנו נמצאים כרגע בעיצומו, של הרכבת הממשלה.

12 לחוק-יסוד: ובכך בעצם הכריעו המחוקק, המכונן, אלה שהצביעו בשעתו על חוק-יסוד: הממשלה, על מתן עדיפות להליך ההתפזרות על פני הליך הרכבת הממשלה כאשר יש סתירה ביניהם.

12 לחוק-יסוד: בהיסטוריה הפרלמנטרית הממשלית הישראלית זה מעולם לא קרה אבל ייתכן שאנחנו נכנסים לאירוע הזה עכשיו.

12 לחוק-יסוד: עד כאן במישור העקרוני.

12 לחוק-יסוד: נשאלנו על כך הרבה שאלות ובאופן מפתיע יש לכך תשובה ברורה בחקיקה לאחר חשיבה שנעשתה פה בכנסת בעניין הזה.

12 לחוק-יסוד: אשר לסוגיות פחות עקרוניות שנוגעות לדיון שאנחנו כרגע נמצאים בו, הנושא של פטור מחובת הנחה, היות ויש גם חברי כנסת חדשים אני רוצה להגיד על זה מילה.

מכלוף מיקי זוהר: שאלה כמה זמן הם יישארו.

תמר זנדברג: אלה שיחזרו, יחזרו לקדנציה שנייה.

מכלוף מיקי זוהר: בדיוק ככה.

מכלוף מיקי זוהר: דרך אגב, יש עוד סיבה לחוק הזה, אנחנו רוצים להתוודות, זה בשביל לגרום לכך שיולי אדלשטיין ישבור שיא בכמות הכנסות שהוא יושב-ראש הכנסת.

איל ינון: סעיף 76(ד) לתקנון הכנסת עוסק בסוגיה של פטור מחובת הנחה או החובה להניח הצעות חוק פרטיות על שולחן הכנסת והחובה להמתין תקופה מסוימת עד שניתן להעלות הצעת חוק כזאת.

מכלוף מיקי זוהר: אדוני, אתה תחדד גם למה זה הצעת חוק פרטית ולא הצעת חוק ממשלתית?

איל ינון: כן.

מכלוף מיקי זוהר: תודה.

איל ינון: אולי אני אגיד עוד מילה לפני כן, לאור הערתו של היושב-ראש, שהיא בהחלט הערה במקומה.

איל ינון: אנחנו נשאלנו בתחילת השבוע לגבי האפשרות של הממשלה היוצאת להניח על שולחן הכנסת הצעת חוק להתפזרות הכנסת.

מכלוף מיקי זוהר: רק להגיד - זו החלטה נגד הרצון שלנו, וקיבלנו אותה.

קארין אלהרר: וואו, כפיים.

קארין אלהרר: תגידו, אתם רציניים?

איל ינון: הרעיון הוא כזה.

איל ינון: הרי כידוע, הצעת חוק ממשלתית, יש לה שני יתרונות ברורים.

איל ינון: יתרון אחד זה שהיא חוסכת את הקריאה הטרומית ואת ההכנה לקריאה הראשונה בישיבת ועדה.

אחמד טיבי: ואין צורך בפטור.

איל ינון: והיתרון השני זה שזה לא חובת הנחה של 45 ימים אלא חובת הנחה הרבה יותר מצומצמת, ולכן לפחות ברמה התיאורטית הפטור הוא פחות דרמטי.

איל ינון: ואכן, הייתה התעניינות.

איל ינון: הזכיר פה יושב-ראש הוועדה – מצידו, מצד הממשלה – האם אפשר יהיה להניח הצעת חוק ממשלתית להתפזרות הכנסת.

איל ינון: כידוע לכם או לא ידוע לכם, הצעת החוק להתפזרות הכנסת הקודמת הונחה כהצעת חוק ממשלתית, הצטרפו אליה אחרי זה הצעות חוק פרטיות אבל היא הייתה הצעת חוק ממשלתית.

איל ינון: ולכן, ברמה העקרונית, הממשלה יכולה להציע הצעת חוק להתפזרות הכנסת.

איל ינון: אלא שאנחנו סברנו שבנסיבות שנוצרו, אפרופו גם הדיון שהיה בשאלת הלגיטימציה של ממשלה יוצאת המכונה פה על השולחן ממשלת מעבר - -

קארין אלהרר: בחקיקת חוק-יסוד כן?

איל ינון: - - האם זה בסדר שהיא תניח על שולחן הכנסת הצעה להרחבת הממשלה?

צבי האוזר: מה שנקרא, סוגיית הביצה שלא נולדה.

צבי האוזר: אמור מעתה.

קארין אלהרר: למה בחוק-היסוד זה עבד?

מכלוף מיקי זוהר: אתה לא מרפה מאירוע הביצה שלא נולדה.

קריאה: צביקה, עברנו כבר למסכת אחרת.

תמר זנדברג: אז חוק-יסוד כן, והתפזרות הכנסת לא?

איל ינון: כן, חשבנו שיש הבדל.

תמר זנדברג: למה?

איל ינון: חשבנו שיש הבדל בין שני הדברים.

איל ינון: כפי שגם ציינו בדיונים, מבחינתנו ברור שהיה עדיף שגם בחוק-היסוד היה מדובר בהצעת חוק פרטית, אבל בעוד ששם לא חשבנו שצריך להרים דגל במובן של מניעות אם הממשלה רוצה היא להניח הצעת חוק בנושא הרחבת הממשלה והסרת המגבלות שקיימות בחוק-היסוד, כאן אנחנו כן חשבנו שאם תונח הצעת חוק ממשלתית, אז יש כן עניין של מניעות כי יש פה ניצול של הכלי הממשלתי הזה באופן שלדעתנו הוא יותר מרק אולי לא ראוי, אלא הוא באופן שלא ייעשה.

איל ינון: ולכן, אני שמח שהממשלה וגם חבר הכנסת זוהר קיבלו את העמדה.

תמר זנדברג: למה?

תמר זנדברג: מה ההבדל?

מכלוף מיקי זוהר: אנחנו ממשלת מעבר.

מכלוף מיקי זוהר: לא קיבלנו עדיין את אמון הכנסת.

מכלוף מיקי זוהר: זו ממשלה שלא קיבלה את אמון הכנסת.

קריאות: - - -

תמר זנדברג: מה ההבדל בין חוק-יסוד לבין החוק הזה?

מכלוף מיקי זוהר: אני עונה בעניין הזה.

מכלוף מיקי זוהר: היועץ המשפטי לכנסת הבהיר לנו דבר אחד ברור, אמר: אתם ממשלה שלא קיבלה את אמון הכנסת, אתם ממשלת מעבר שצפויה להתחלף בקרוב.

מכלוף מיקי זוהר: לא ייתכן שממשלת מעבר, שעדיין לא זכתה לאמון הכנסת, תביא הצעת חוק ממשלתית לפיזור הכנסת.

קריאות: - - -

מכלוף מיקי זוהר: ולכן, הבאתי את הצעת החוק הזאת כהצעת חוק פרטית.

קריאה: אבל זה נכון גם לחוק-יסוד.

מכלוף מיקי זוהר: אין קשר.

מאיר כהן: מה זה אין קשר?

מאיר כהן: למה אין קשר?

אוסאמה סעדי: - - - אמרת הכול בסדר.

מכלוף מיקי זוהר: מה, אני מביא פה הצעת חוק-יסוד?

מכלוף מיקי זוהר: אני מביא פה הצעת חוק רגילה.

קריאות: - - -

מכלוף מיקי זוהר: מה, אתה רוצה לפזר את הכנסת בחוק-יסוד?

אוסאמה סעדי: תפזר את הכנסת.

מכלוף מיקי זוהר: לא הבנתי את הלוגיקה המשפטית.

פנינה תמנו: לא הצלחנו להבין גם את הלוגיקה המשפטית והפרשנות המשפטית.

מכלוף מיקי זוהר: למה, יש דבר כזה הצעת חוק לפיזור הכנסת באמצעות חוק-יסוד?

מכלוף מיקי זוהר: מה זה השטות הזאת?

אוסאמה סעדי: חוק-יסוד ממשלת מעבר יכולה לבטל אבל חוק רגיל, ממשלת מעבר לא יכולה?

מכלוף מיקי זוהר: ממשלת מעבר שלא זכתה לאמון הכנסת לא רשאית להביא חוק לפיזור הכנסת.

פנינה תמנו: מיקי, אתה משפטן, אנחנו עדיין לא מצליחים להבין את פרשנות החוק.

פנינה תמנו: אנחנו ישבנו על זה לילה שלם ולא הצלחנו להבין את הפרשנות.

מיכאל ביטון: היועץ המשפטי, אתה יכול להתייחס?

מיכאל ביטון: אם פתאום הליכוד מביא הצעה לפיזור הכנסת, אולי כבר בטל הרעיון של חוק הרחבת שרי הממשלה?

קריאה: הוא לא עבר.

קריאה: מה זה קשור?

איל ינון: כפי ששמתם לב, הצעת חוק-היסוד להרחבת הממשלה, המכונה הצעת חוק-יסוד להרחבת הממשלה, אינה מונחת כרגע על שולחן הכנסת ולא מובאת היום להצבעה, בין היתר בגלל שאם אנחנו הולכים במסלול - - -

מאיר כהן: אבל זה לא בגלל החלטה משפטית.

מיכאל ביטון: אבל היא לא תובא עד יום רביעי.

איתן גינזבורג: אבל לא פסלת אותה.

איתן גינזבורג: אמרת שהממשלה יכולה להגיש אותה.

איל ינון: לא פסלתי את זה ולא חשבתי שמדובר בדרמה גדולה, ואני גם יכול לומר לכם שכל מי שלא היה מרכיב את הממשלה, היה מביא לכנסת את אותה הצעה להסיר את המגבלה.

מאיר כהן: לא נכון.

פנינה תמנו: וזה נולד בחטא.

מאיר כהן: אדוני היועץ המשפטי, אני מבקש ממך, אל תדבר בשמם של כחול לבן, אנא ממך.

איל ינון: בסדר גמור.

איל ינון: אני אומר, המגבלה - - -

מאיר כהן: לא, אל תגיד כל מי שהיה מרכיב.

מאיר כהן: אנחנו לא היינו מבקשים להגדיל.

איל ינון: אני חוזר בי.

איל ינון: בעיניים המקצועיות שלנו - - -

מכלוף מיקי זוהר: כי לא ניסיתם להרכיב.

מכלוף מיקי זוהר: בוא נראה מה היה קורה אם אתם הייתם.

איתן גינזבורג: אז בוא תאפשר לנו.

מיכאל ביטון: ועדה מיוחדת להרחבת הממשלה - - -

מכלוף מיקי זוהר: חבר'ה, יש גבול גם לפופוליזם.

מכלוף מיקי זוהר: אם היית צריך להרכיב, תאמין לי – איך אני רואה, כבר כל העשיריה הראשונה שלכם מצפה להיות שרים.

איל ינון: בעיניים המקצועיות שלנו - - -

מאיר כהן: מיקי, האמת היא שאנחנו הוכחנו את עצמנו.

מכלוף מיקי זוהר: הוכחתם?

מאיר כהן: אנחנו לא היינו עושים את זה.

מכלוף מיקי זוהר: שנתיים לא יצא לכם.

מאיר כהן: לא היינו עושים את זה.

מאיר כהן: אנחנו היינו עומדים על 18 שרים.

מכלוף מיקי זוהר: נו, באמת.

מכלוף מיקי זוהר: אתה באמת קונה את זה, מאיר?

פנינה תמנו: אנחנו תיקנו את החוק.

מכלוף מיקי זוהר: אתה חושב שמישהו באמת קונה את זה?

מכלוף מיקי זוהר: זו אמירה גם אפילו שאין לה שחר, עדיף שלא יצטטו אותה.

פנינה תמנו: שכחת מי תיקן את החוק?

פנינה תמנו: אנחנו תיקנו את החוק.

מאיר כהן: בניגוד אליכם, ה-1,150,000 מיליון - -

מכלוף מיקי זוהר: טוב, האמת היא שיש משהו בזה.

מאיר כהן: - - בניגוד אליכם, אנחנו היינו עומדים בכל מילה.

מאיר כהן: אנחנו גם לא היינו אומרים שאנחנו לא נחוקק את חוק החסינות, ונשקר יום אחרי.

מאיר כהן: תאמין לי.

מכלוף מיקי זוהר: בניגוד אליכם, אין לכם מנהיג שיודע גם להחזיק קואליציה כמו שצריך, וגם לא יודע להרכיב קואליציה.

מאיר כהן: אין לנו מנהיג שיודע לשקר.

פנינה תמנו: תראה אותנו, תסתכל עלינו עוד יומיים.

מאיר כהן: יש לנו מנהיג שלא יודע לשקר.

מכלוף מיקי זוהר: גם לא יודע להרכיב קואליציה.

מכלוף מיקי זוהר: עכשיו אני רוצה להבין.

מכלוף מיקי זוהר: בשביל מה אתם נלחמים?

מכלוף מיקי זוהר: יש לכם עם מי להרכיב?

מאיר כהן: מיקי, יש לנו מנהיג שלא יודע לשקר.

מכלוף מיקי זוהר: בשביל מה אתם נלחמים פה?

מכלוף מיקי זוהר: למה באתם היום לדיון?

מכלוף מיקי זוהר: מה אתם מנסים להשיג?

מכלוף מיקי זוהר: ממשלה עם הערבים?

מכלוף מיקי זוהר: האוזר, אתה הולך לשבת עם ערבים?

קריאה: למה לא?

קריאות: - - -

מכלוף מיקי זוהר: בשביל מה אתם נלחמים פה?

מכלוף מיקי זוהר: עם מי אתם הולכים להקים ממשלה?

צבי האוזר: זאת ביצה שטרם נולדה.

צבי האוזר: אנחנו נלחמים בשביל לחסום את כל הפעלולים - -

מכלוף מיקי זוהר: האוזר, תענה.

מכלוף מיקי זוהר: אתה תשב עם הרשימה הערבית בממשלה?

צבי האוזר: - - לפסקת חסינות.

צבי האוזר: לפסקת חסינות, שזה כל האינטרס שלך, כל האינטרס שלך.

מכלוף מיקי זוהר: תענה לי, תענה לי.

מכלוף מיקי זוהר: אתה לא באת להפגנה במוצאי שבת, אתה תשב איתם בממשלה?

צבי האוזר: כל האינטרס שלך - - -

מכלוף מיקי זוהר: את ההפגנה לא כיבדת ובאת, אתה תשב איתם בממשלה?

קריאות: - - -

צבי האוזר: אז תבואו לממשלת אחדות - -

מכלוף מיקי זוהר: מה אתם נלחמים פה?

צבי האוזר: - - תבואו לממשלת אחדות.

צבי האוזר: תשחרר את חבר הכנסת שיש כנגדו כתב אישום - -

מכלוף מיקי זוהר: מנסור, אתה יושב עם האוזר בממשלה, נכון?

מנסור עבאס: לא.

מכלוף מיקי זוהר: אתה לא תשב איתו בממשלה, אז בשביל מה אתם נלחמים?

צבי האוזר: - - תשחרר אותו לקרב החשוב ותגיעו לממשלה.

צבי האוזר: תגיעו לממשלה רחבה.

צבי האוזר: למה אתם מתעקשים להקים ממשלה עם מי שצריך חסינות - -

מכלוף מיקי זוהר: אנחנו לא נקים איתכם ממשלה, עם שמאל ישראלי אנחנו לא מקימים ממשלה.

צבי האוזר: - - להימלט מאימת הדין - -

מכלוף מיקי זוהר: אנחנו קיבלנו אמון מהימין, לא מהשמאל.

צבי האוזר: - - למה אתם חוזרים לחמישה מיליארד שקל של בחירות, הכול בשביל להגן על אדם אחד?

פנינה תמנו: למה לא לבזבז עוד קצת?

צבי האוזר: הכול בשביל להתחמק מאימת הדין.

מכלוף מיקי זוהר: טוב, בסדר.

צבי האוזר: תבואו, תעשו ממשלת אחדות.

צבי האוזר: בבקשה, הנה, ידי מושטת אליך.

מכלוף מיקי זוהר: טוב, שמענו.

צבי האוזר: תביא את הליכוד, תביא את שאר האנשים.

צבי האוזר: בבקשה.

צבי האוזר: תשחררו את ראש הממשלה להילחם על חפותו.

צבי האוזר: אם תהיה חפותו, יחזור, אולי תהיה ממשלה.

שרן השכל: יש לי שאלה, צבי.

מכלוף מיקי זוהר: היועץ המשפטי עוד לא סיים, חברים.

צבי האוזר: הכול הכול סביב חסינות של בן אדם אחד.

צבי האוזר: מדינה שלמה תלך לבחירות - -

מכלוף מיקי זוהר: היועץ המשפטי עוד לא סיים, חברים.

מכלוף מיקי זוהר: נא לשמור על השקט.

צבי האוזר: - - פעם נוספת, חמישה מיליארד שקלים.

צבי האוזר: חמישה מיליארד שקלים על הקרב האבוד על חסינות.

מכלוף מיקי זוהר: אני מבקש לאפשר ליועץ המשפטי להשלים את דבריו.

פנינה תמנו: אבל זה מדהים שאתה לא מקשיב לאף אחד, רק לעצמך.

שרן השכל: שאלה לצבי.

שרן השכל: אם חוק החסינות לא נכנס בהסכמים הקואליציוניים, אתם נכנסים איתנו לתוך הממשלה?

צבי האוזר: מה זה חוק?

צבי האוזר: פסקת החסינות נכנסת?

צבי האוזר: פסקת החסינות - - -

קריאות: - - -

מכלוף מיקי זוהר: חבר הכנסת האוזר, תצהיר פה שאתה נגד פסקת ההתגברות.

מכלוף מיקי זוהר: תצהיר שאתה נגד פסקת ההתגברות.

צבי האוזר: הולך לבירור האמת, כן או לא.

צבי האוזר: הולך לבירור האמת או לא.

צבי האוזר: ילך לבירור האמת, לשימוע, ואם יחליטו - - -

פנינה תמנו: למה שהוא יצהיר בפניך כשאתם עושים את זה כדי להפוך את הכנסת למקלט לעבריינים?

מכלוף מיקי זוהר: תצהיר שאתה נגד פסקת התגברות.

קריאות: - - -

פנינה תמנו: למה שהוא יצהיר את זה כשאתם הופכים את זה לכלי ניגוח?

צבי האוזר: - - - שהוא ילך וינהל את המשפט - -

מכלוף מיקי זוהר: חבר הכנסת האוזר, אתה מוכן להצהיר שאתה נגד פסקת ההתגברות?

צבי האוזר: - - ובשם כולם מתפלל ומקווה שלא יעמוד לדין, שיצא זכאי - -

מכלוף מיקי זוהר: תצהיר, הנה הציבור שומע.

מכלוף מיקי זוהר: תצהיר שאתה נגד פסקת ההתגברות.

מכלוף מיקי זוהר: תצהיר את זה.

צבי האוזר: - - יצא זכאי.

מכלוף מיקי זוהר: תצהיר את זה.

מכלוף מיקי זוהר: תצהיר שאתה נגד פסקת ההתגברות.

מכלוף מיקי זוהר: תצהיר לציבור.

פנינה תמנו: הוא צריך להצהיר בפניך?

צבי האוזר: אני נגד פסקת החסינות.

מכלוף מיקי זוהר: איזה חסינות.

קריאות: - - -

צבי האוזר: - - - התגברות ולהכניס את זה להחלטה מעין שיפוטית של חסינות?

מכלוף מיקי זוהר: - - - פסקת ההתגברות, למה אתה לא רוצה?

צבי האוזר: - - - עשר שנים יכולת לעשות התגברות, עכשיו רק בגלל - - -

מכלוף מיקי זוהר: אתם מתחפשים לימין.

מכלוף מיקי זוהר: חברתם לשמאל.

קריאות: - - -

צבי האוזר: אתה עושה פסקת חסינות, אל תקרא לזה פסקת התגברות.

צבי האוזר: אתה מחולל את רעיון ההתגברות - -

מכלוף מיקי זוהר: אתם לא אנשי ימין.

מכלוף מיקי זוהר: אתם חברתם לשמאל להפיל ממשלת ימין.

מכלוף מיקי זוהר: אתם צריכים להכות על חטא, הציבור ישפוט אתכם.

צבי האוזר: - - אתה מדבר על פסקת חסינות, רק פסקת חסינות זה הדבר היחידי שמעניין - -

מכלוף מיקי זוהר: הציבור ישפוט אתכם.

מכלוף מיקי זוהר: הציבור ישפוט אתכם.

צבי האוזר: - - רק חסינות.

צבי האוזר: חמישה מיליארד שקלים על חסינות, קרב חסינות של חמישה מיליארד שקל.

פנינה תמנו: קשה להודות בכישלון, אז ישר אתה שולף ערבים - - -

מכלוף מיקי זוהר: לא אני.

מכלוף מיקי זוהר: לא אני חברתי לשמאל הישראלי.

מכלוף מיקי זוהר: הם חברו לשמאל הישראלי.

פנינה תמנו: תפסיק כבר עם הדמגוגיה הזאת.

פנינה תמנו: מיקי, תפסיק עם הדמגוגיה.

צבי האוזר: פעם הבאה כשאתה שואל על איזו קואליציה להקים תחשוב, תחשוב איזה קואליציה אתה הולך להקים - -

מכלוף מיקי זוהר: הולכים בתלם, הולכים בשמאל הישראלי להפיל ממשלת ימין - - -

צבי האוזר: - - חמישה מיליארד שקלים על חסינות.

צבי האוזר: קרב חסינות, קרב מאסף על חסינות.

מכלוף מיקי זוהר: הבנו.

מכלוף מיקי זוהר: איל ינון יסיים את דבריו, בבקשה.

מאיר כהן: מיקי, לא הצלחתם להקים ממשלה, אנחנו אשמים?

מכלוף מיקי זוהר: לא, לא דיברתי על זה.

מכלוף מיקי זוהר: דיברתי עכשיו על מפלגת תל"ם שהולכת בתלם, היא לא זזה.

שרן השכל: מאיר, אבל בלי צביעות.

שרן השכל: אתם אומרים אתם לא נכנסים לממשלה רק בגלל חוק חסינות - - -

קריאות: - - -

צבי האוזר: תכריז על הצעה לממשלת אחדות.

צבי האוזר: תשחררו אותנו מקרב החסינות הזה.

צבי האוזר: תשחררו את מדינת ישראל מקרב החסינות.

צבי האוזר: תשחררו אותנו מקרב החסינות הזה, ואז נבוא לקואליציה, אין שום בעיה.

צבי האוזר: ממשלת אחדות ב-24 שעות.

מכלוף מיקי זוהר: כל דקה פה שאני אצטרך - - -

אוסנת הילה מארק: תחליטו.

אוסנת הילה מארק: מאיר אומר, לא נכנסים לממשלה בגלל ראש הממשלה, צביקה אומר בגלל חוק החסינות.

קריאות: - - -

מאיר כהן: אני חוזר ואומר – לא נכנסים לממשלה כי ראש הממשלה, עומדים כנגדו שלושה כתבי אישום.

מכלוף מיקי זוהר: אוי ואבוי, מה נעשה, איך נסתדר בלעדיכם.

אמיר אוחנה: אתם לא נכנסים לממשלה כי הפסדתם.

מכלוף מיקי זוהר: אני שמעתי היום את בני גנץ מצהיר שלא הייתה אליו פנייה, אז אם יוצא לך לדבר איתו איזה חמש דקות, תגיד לו – אבל בשקט – גם לא תהיה אליו פנייה.

מכלוף מיקי זוהר: שלא יבנה על זה.

מכלוף מיקי זוהר: בואו נמשיך.

מאיר כהן: מיקי, הזחיחות הזאת תוביל אתכם לאבדון, ואתם בדרך לשם.

מכלוף מיקי זוהר: לא, לא.

מכלוף מיקי זוהר: את ההתנשאות אנחנו משאירים לכם.

מכלוף מיקי זוהר: אנחנו משאירים לכם את ההתנשאות.

מאיר כהן: מיקי, אתה יודע שאני לא מתעסק בהתנשאות.

מכלוף מיקי זוהר: אנחנו, עמך ישראל, מסתכלים לציבור בגובה העיניים - -

מאיר כהן: עכשיו אמרת שמאלן, עכשיו אתה אומר מתנשא.

מאיר כהן: תגיד דברים יותר - - -

קריאות: - - -

מכלוף מיקי זוהר: - - לא, אנחנו מנשקי מזוזות, אנחנו משתטחים על קברים, אנחנו אנשים פשוטים, אנחנו לא יש עתיד המתנשאים, אנחנו לא כחול לבן שהם רמה אחת מעל כולם, טהרנים וצדקנים - -

פנינה תמנו: מיקי, למי אתה קורא מתנשאים?

פנינה תמנו: למי שמוכן לבזבז את כספי הציבור?

מכלוף מיקי זוהר: - - אנחנו עמך ישראל, הציבור תומך בנו בגלל זה והוא ימשיך לתמוך בנו בגלל זה, ואפילו יגדיל את התמיכה שלו בגלל זה.

קריאה: מיקי, קצת צניעות.

קריאה: קצת צניעות.

מאיר כהן: מיקי, כשמשתטחים על קברים צריכים גם לא להיות מושחתים.

מכלוף מיקי זוהר: נכון.

מכלוף מיקי זוהר: אנחנו אנשים פשוטים, לא כמוכם.

פנינה תמנו: כל כך פשוט שאתה זוכר את קריית גת.

פנינה תמנו: כל כך פשוט שאתה זוכר את שדרות ומוכן ללכת לבחירות.

מכלוף מיקי זוהר: כל אחד מכם יודע לכתוב את כל חוקי ישראל וגם אחר כך לממש אותם ביתר שאת, אנחנו ממש מתרשמים מכם.

מכלוף מיקי זוהר: נו באמת, מה אתם חושבים, שהציבור בבית טיפש?

מכלוף מיקי זוהר: הציבור בבית חכם, הוא יודע להבדיל בין טוב לרע.

מכלוף מיקי זוהר: הוא יודע להבדיל בין טוב לרע, נו באמת.

קריאות: - - -

פנינה תמנו: אתה לא יכול לקרוא לנו מתנשאים.

מכלוף מיקי זוהר: לא, אתם מתנשאים, מה לעשות.

פנינה תמנו: ואתה לא יכול לקרוא לעצמך עמך ישראל כששבוע שעבר אתה מוכן בשביל להרחיב את הממשלה, לבזבז כספי ציבור.

פנינה תמנו: על מה אתה מדבר.

מכלוף מיקי זוהר: אני מבקש שהיועץ המשפטי ישלים את דבריו.

איל ינון: אני אחזור לפטור מחובת הנחה שהוא הנושא של הדיון שלנו פה.

איל ינון: כפי שאמרתי, הצעת חוק פרטית, בעיקרון צריכה להיות מונחת 45 ימים לפני שניתן להעלות אותה לקריאה מוקדמת, לקריאה טרומית, במליאת הכנסת.

אמיר אוחנה: מתי אפשר לקצר את ההליך הזה?

אמיר אוחנה: סעיף 76(ד)(2) לתקנון הכנסת קובע שאם ועדת הכנסת רואה חשיבות או דחיפות לקצר את תקופת ההנחה הזאת, היא רשאית לאשר להעלות הצעה כזו גם אם לא חלפו

אמיר אוחנה: לנושא של חשיבות ודחיפות יש כמובן היבט פוליטי.

אמיר אוחנה: ועדת הכנסת היא בסוף ועדה פוליטית והיא נותנת פטור מחובת הנחה - -

קארין אלהרר: אנחנו לא סידור עבודה פוליטי.

איל ינון: - - גם כאשר יש רוב פוליטי שחושב שיש חשיבות או דחיפות ואין חשיבות או דחיפות אובייקטיבית.

איל ינון: במקרה הזה יש גם לכאורה חשיבות ודחיפות אובייקטיביים.

איל ינון: למה?

איל ינון: יש שש הצעות נוספות לפיזור הכנסת שהגישו סיעות שונות בבית הזה, גם אלה שנמנות על מה שעתיד להיות אולי האופוזיציה וגם מי שעתידים להיות בקואליציה, שהניחו, והנחנו היום על שולחן הכנסת אם שמתם לב לא רק את הצעתו של חבר הכנסת מיקי זוהר אלא גם הצעה של חברת הכנסת קארין אלהרר והצעה של חבר הכנסת רועי פולקמן.

איציק שמולי: היועץ המשפטי, אבל למה זה מייצר דחיפות?

איציק שמולי: עצם העובדה שהונחו הצעות חוק על שולחן הכנסת, מה הדחיפות?

איל ינון: נכון.

איל ינון: אתה צודק.

איל ינון: זה לא מייצר את הדחיפות.

איל ינון: מה שמייצר את הדחיפות זה המכתב שהועבר ליושב-ראש הכנסת, בחתימתם של חלק לא מבוטל מראשי הסיעות בכנסת, בתוספת גם הודעה לציבור שניתנה על-ידי סיעה נוספת שאינה חתומה פה, הסיעה של רע"מ-בל"ד, בעצם יש 69 חברי כנסת שעל פני הדברים הודיעו ליושב-ראש הכנסת – בין באופן ישיר ובין באמצעות הודעה אל הציבור – שתומכים בהתפזרות הכנסת.

מיכאל ביטון: אז תעשה תהליך של מינוי כל הוועדות, שיהיה סדר בכנסת.

תמר זנדברג: לא הבנתי.

תמר זנדברג: אתם קוראים הודעות לעיתונות, שאתם קובעים את העמדה - - -

איל ינון: גם בלי ההודעה הזאת יש 65 חברי כנסת שחתומים על הודעה.

צבי האוזר: רגע, בל"ד היא חלק מהקואליציה פה?

אמיר אוחנה: הוא אמר קואליציה ואופוזיציה, חבר הכנסת האוזר.

צבי האוזר: בבל"ד רושמים אותה בקואליציה בעניין הזה, לא?

אמיר אוחנה: לא.

אמיר אוחנה: הוא אמר מהקואליציה ומהאופוזיציה.

תמר זנדברג: רק שנבין.

תמר זנדברג: האם פנו נציגי סיעות שמייצגות 65 חברי כנסת ליושב-ראש הכנסת וביקשו פטור מחובת הנחה?

איל ינון: כן.

מיכאל ביטון: אבל עצם ההליך שפה לא קמו ועדות בכלל - - -

אוסנת הילה מארק: אבל איך הוא יכול להקים ועדות, אתה מבין על מה אתה מדבר?

אוסנת הילה מארק: נו באמת.

מיכאל ביטון: ועדה מסדרת, יש לה תפקיד לסדר את הכנסת.

מיכאל ביטון: יקימו את כל הוועדות, יביאו חוקים.

מיכאל ביטון: אתם משתפים פעולה עם כל חוק שהם רוצים עכשיו, עוד לפני שקמו ועדות?

אוסנת הילה מארק: זה אי אפשר.

מיכאל ביטון: אפשר.

מיכאל ביטון: 69 חברי כנסת.

אוסנת הילה מארק: אבל זה לא על-פי התקנון.

מיכאל ביטון: יעשו ועדת חוקה, חוק ומשפט ויביאו הצעות חוק.

פנינה תמנו: אני חושבת שהדחיפות והבהילות זה לא לבזבז את כספי הציבור, אז צריך למצוא את האיזון.

תמר זנדברג: כלומר, הפטור מחובת הנחה הוא לבקשת 65 חברי כנסת?

קריאה: כן.

תמר זנדברג: הם צריכים לצרף נימוק?

איל ינון: הפטור מחובת הנחה באופן פורמלי הוא לפי בקשתו של מציע ההצעה, שהוא חבר הכנסת זוהר.

איל ינון: התמיכה בבקשה שלו לפטור - - -

תמר זנדברג: אוקיי.

תמר זנדברג: איך אתה יודע?

איל ינון: אנחנו יודעים כי יש לנו חתימות של ראשי הסיעות.

תמר זנדברג: זה מה שאני שואלת.

תמר זנדברג: אז פנו.

איל ינון: אני עונה שיש פה תמיכה.

איל ינון: אגב, ברמה הפוליטית כמובן – ואת יודעת את זה היטב כח"כית ותיקה – לא צריכים את החתימות האלה בשביל לתת פטור מחובת הנחה.

תמר זנדברג: בדיוק, לכן אני שואלת מה הנימוק לפטור.

תמר זנדברג: ברמה הפוליטית כל חבר כנסת הוא סוברני להחליט.

תמר זנדברג: אני רוצה לשאול ברמה של בקשת הפטור.

איל ינון: אני אומר שברמת בקשת הפטור, לכאורה יש פה הצדקה, מה שאני לא יכול לומר - - -

קארין אלהרר: לא, אין הצדקה.

תמר זנדברג: למה?

איל ינון: ההצדקה זה שאם 65 חברי כנסת – אם אני מוציא החוצה את ההודעה לתקשורת שאת לא סופרת אותה – באים ואומרים באופן פורמלי: אנחנו מבקשים עכשיו, כעת חיה, לפזר את הכנסת.

תמר זנדברג: אבל איך הם מנמקים את זה?

תמר זנדברג: מה הנימוק שלהם?

אמיר אוחנה: לא צריך לנמק.

איל ינון: זה כשלעצמו אירוע יוצא דופן שאפשר בהחלט להגדיר אותו - - -

פנינה תמנו: מה, כמותית?

מיכאל מלכיאלי: כמותית ואיכותית.

תמר זנדברג: שאלה חוקתית.

תמר זנדברג: אדוני היושב-ראש, אתה התחלפת קודם.

אמיר אוחנה: אני יודע, הייתי גם קודם.

תמר זנדברג: מה שהסביר קודם היועץ המשפטי זה את ההבדל בין הצעת חוק ממשלתית להצעת חוק פרטית.

תמר זנדברג: וההבדל הוא שהצעת חוק ממשלתית, בעצם זה ממשלה יוצאת שמחליטה לפזר כנסת נכנסת.

איל ינון: לא משנה.

איל ינון: סיעות של הממשלה היוצאת הן סיעות לכל דבר ועניין.

תמר זנדברג: אין בעיה, אבל מה הנימוק להסתמך אך ורק על בקשת רוב כלשהו מחברי הכנסת לפטור.

אמיר אוחנה: גברתי חברת הכנסת זנדברג ואדוני היועץ המשפטי, מה שאני אבקש כרגע - - -

תמר זנדברג: אז מה ההבדל מהצעת חוק ממשלתית?

אמיר אוחנה: גברתי, השאלה נשמעה והיא ברורה.

אמיר אוחנה: היועץ המשפטי ישיב ואני מבקש לא להפריע לו.

אמיר אוחנה: בסוף דבריו כל אחד יוכל להתייחס.

מיכאל ביטון: אני מבקש גם תשובה לשאלה ששאלתי אותו.

מאיר כהן: היועץ המשפטי, כנראה ידחו את החוק למחר או מחרתיים - - -

אמיר אוחנה: אבל חבר הכנסת כהן, אנא ממך.

מאיר כהן: אז יש לך זמן.

אמיר אוחנה: תודה.

אמיר אוחנה: בבקשה.

מאיר כהן: זה מה שמתרקם עכשיו.

אחמד טיבי: זו הסיבה שמישהו קיבל טלפון ויצא מהאולם.

אמיר אוחנה: רשות הדיבור כרגע ליועץ המשפטי, ולו בלבד.

אמיר אוחנה: תודה.

איל ינון: בתשובה לחבר הכנסת ביטון, אני מציע שאתה ואני ניפגש ואני אסביר לך איך פועלת הכנסת, מה התהליכים של הרכבת הכנסת.

אוסנת הילה מארק: יש את הספר, תקרא אותו.

איל ינון: אין פה שום דבר חריג במובן הזה שאתה מדבר עליו, של הרכבת הוועדות, של העיתוי להרכבת הוועדות.

איל ינון: מעולם לא הורכבו בכנסת ועדות לפני הקמת הממשלה, הדברים נגזרים אחד מהשני, ואני אשמח לשבת איתך ולהסביר לך בדיוק.

מיכאל ביטון: א', אני אבוא לשבת איתך, אני אשמח.

מיכאל ביטון: ישב פה נציג מטעמך ובמכתב לוועדה הזאת כתב שההליך של הרחבת השרים אינו רצוי, כתב: לא רצוי.

מיכאל ביטון: אז אני שואל כאן שאלה, האם אין - - -

קריאות: - - -

פנינה תמנו: יש פה איזו בשורה שאנחנו צריכים לדעת?

מכלוף מיקי זוהר: נא להתכנס לסיום.

עפר שלח: אתה מושך את הבקשה לפטור מחובת הנחה?

פנינה תמנו: מעניין, אנחנו רוצים להבין.

מכלוף מיקי זוהר: תירגעו.

מכלוף מיקי זוהר: אדוני ימשיך בעבודתו, יצדיק את משכורתו.

יואב בן צור: הדיון הארוך הזה עושה לנו רק טוב.

יואב בן צור: זה נותן עוד קצת זמן - -

מכלוף מיקי זוהר: בדיוק, למשא ומתן.

יואב בן צור: - - אולי נלך לישון מוקדם יותר היום.

מכלוף מיקי זוהר: כן.

מכלוף מיקי זוהר: כל דקה שחולפת, המשא ומתן מבשיל יותר ויותר.

מכלוף מיקי זוהר: אדוני, בבקשה.

איל ינון: דבר אחרון שאני רוצה להתייחס אליו, שגם הוא חריג - - -

קריאות: - - -

פנינה תמנו: יוליה, כל העיניים נשואות אלייך.

קריאה: יוליה חשבה שהיא תשב פה ולא תישאל שאלות.

יוליה מלינובסקי: אדוני היושב-ראש, אני פשוט רואה פה התלהבות יתר ואני רוצה להסביר.

מכלוף מיקי זוהר: אני מבקש ממך לא להפריך את התיאוריות כרגע.

מכלוף מיקי זוהר: זה משרת אותנו.

קריאה: זה משרת את הדיון.

מכלוף מיקי זוהר: נא לא להפריך את התיאוריות.

יוליה מלינובסקי: קודם כול, אנחנו ננסה להיות מנומסים.

יוליה מלינובסקי: מה שאמרנו קודם זה מה שיש.

יוליה מלינובסקי: הליכוד לא יכול להביא שום דבר אחר חוץ מחוק פיזור הכנסת, נלך לחוק פיזור הכנסת ונתמוך בחוק פיזור הכנסת.

יוליה מלינובסקי: כרגע אנחנו דורשים תאריכים מסוימים.

יוליה מלינובסקי: זה לא יהיה באוגוסט.

יוליה מלינובסקי: אם כבר, אז בספטמבר, שהציבור החילוני יחזור מהחופשות - -

קריאות: נכון.

יוליה מלינובסקי: - - שאנשים כבר יהיו בבית ולא בסוף אוגוסט שחצי מדינה בחו"ל.

איתן גינזבורג: אתם ממש מתחשבים.

עיסאווי פריג': אז למה לא בחרתם ללכת על הנישואים האזרחיים?

מכלוף מיקי זוהר: כל פעם שבכחול לבן אומרים לכם כל הכבוד, זה לא כזה משרת אתכם.

עיסאווי פריג': השאלה מתי תמצמצו, מתי.

קריאה: - - -

תמר זנדברג: זה חל גם כשאתה אומר כל הכבוד לבל"ד?

מכלוף מיקי זוהר: כן, בערך.

מכלוף מיקי זוהר: או כמו שאת אומרת לי כל הכבוד, נניח.

תמר זנדברג: אני אף פעם לא אומרת לך כל הכבוד.

תמר זנדברג: אם אני אומרת לך, זה באופן פרטי.

מכלוף מיקי זוהר: תדעי לך שחלק מהאויבים שלי בפריימריז חיפשו את אחמד טיבי כל הזמן מפרגן לי.

מכלוף מיקי זוהר: למזלי - - -

עיסאווי פריג': "וואלק", מה יש לך עם הערבים.

אחמד טיבי: אתה עכשיו תקפת את הערבים בצורה גזענית.

מכלוף מיקי זוהר: לא תקפתי.

אחמד טיבי: גזענית.

מכלוף מיקי זוהר: לא תקפתי.

אחמד טיבי: אמרת להאוזר, איך תלכו עם הערבים.

מכלוף מיקי זוהר: נכון.

אחמד טיבי: גם אתה, גם כחול לבן, גם כל סיעה.

אחמד טיבי: תסתמו את הפה כאשר אתם מדברים על הביטוי ערבי.

מכלוף מיקי זוהר: למה, מה הבעיה?

אחמד טיבי: לא מדברים על יהודים בהכללה.

מכלוף מיקי זוהר: למה, ערבי זו מילה גסה?

אחמד טיבי: אתה התכוונת להעליב.

אחמד טיבי: אף פעם - - -

מכלוף מיקי זוהר: ערבי זו מילה גסה?

אחמד טיבי: תגיד סיעות ערביות.

אחמד טיבי: תגיד סיעות ערביות.

מכלוף מיקי זוהר: ערבי זו מילה גסה?

אחמד טיבי: תגיד סיעות ערביות.

מכלוף מיקי זוהר: אתה מתבייש שאתה ערבי?

אחמד טיבי: אתה הטחת בו.

אחמד טיבי: אתה הטחת בו.

מכלוף מיקי זוהר: אתה מתבייש בעצמך כערבי?

מכלוף מיקי זוהר: אתה גאה - - -

אחמד טיבי: הטחת בו, אתה הולך עם ערבים.

קריאות: - - -

מכלוף מיקי זוהר: לא, לא, אחמד.

אמיר אוחנה: מיכאל, כשאומרים החרדים אתה נעלב?

מיכאל מלכיאלי: חרדים אפשר להגיד?

קריאות: - - -

מכלוף מיקי זוהר: חבר הכנסת טיבי, עם כל הכבוד.

אחמד טיבי: תגיד שלא התכוונת.

מכלוף מיקי זוהר: אני אענה.

מכלוף מיקי זוהר: התכוונתי, גם התכוונתי.

מכלוף מיקי זוהר: אני אסביר לך.

מכלוף מיקי זוהר: חבר הכנסת טיבי - -

עיסאווי פריג': מיקי זוהר הערבי המרוקאי, אל תפגע בעצמך.

מכלוף מיקי זוהר: - - ערבי – אני אספר לך, כיהודי אל ערבי – ערבי זה לא מילה גסה וזה לא השפלה להגיד למישהו ערבי - -

אחמד טיבי: אבל הטחת בו.

מכלוף מיקי זוהר: - - כי מי שגאה בעצמו כערבי - -

אחמד טיבי: אבל הטחת בו - - -

מכלוף מיקי זוהר: - - לא צריך להתבייש שקוראים לו ערבי.

אחמד טיבי: אבל אתה הטחת בו.

מכלוף מיקי זוהר: אז אל תגיד לי עכשיו שאתה מרגיש לא נוח עם זה שאני קורא לך.

מכלוף מיקי זוהר: אני יהודי וזה בסדר גמור.

עיסאווי פריג': אתה ערבי יהודי.

אחמד טיבי: אל תלמד אותי גאווה ערבית, אני ממש מתרשם מזה.

קריאות: - - -

מכלוף מיקי זוהר: לא צריך להיות עם רגשי נחיתות, חבר הכנסת טיבי, אין צורך.

מכלוף מיקי זוהר: כלפיך?

מכלוף מיקי זוהר: זה מיותר.

מכלוף מיקי זוהר: אל תהיה עם רגשי נחיתות.

אחמד טיבי: כלפיך?

אחמד טיבי: אתה מטיח במישהו - - -

מכלוף מיקי זוהר: תהיה ערבי גאה, וזה בסדר גמור.

מכלוף מיקי זוהר: אין עם זה שום בעיה.

מכלוף מיקי זוהר: זה לא חיסרון.

אחמד טיבי: תתאר לעצמך שאני מטיח בעיסאווי – אתה הולך עם יהודים – זאת קללה.

אחמד טיבי: זה גזעני.

קריאות: - - -

מכלוף מיקי זוהר: לא.

מכלוף מיקי זוהר: לא. לא.

מכלוף מיקי זוהר: יכולתי לומר באותה נשימה לחבר הכנסת האוזר, איך אתה הולך עם שמאלנים, אבל אמרתי משהו אחר.

צבי האוזר: אני אמרתי לך?

צבי האוזר: אתה רוצה שנתחיל מחדש?

מכלוף מיקי זוהר: לא צריך להרגיש כל כך רע.

צבי האוזר: אתה רוצה שנתחיל מחדש איזה ממשלה יכולה להיות בישראל?

צבי האוזר: מיקי, אתה רוצה שנתחיל מחדש?

קריאות: - - -

מכלוף מיקי זוהר: מה הבעיה במינוח הזה?

מכלוף מיקי זוהר: ההורים שלי גם, הם יהודים ערבים.

מכלוף מיקי זוהר: הם הגיעו ממדינות ערב.

עיסאווי פריג': יפה.

עיסאווי פריג': יפה.

מכלוף מיקי זוהר: הם יהודים ערבים.

מכלוף מיקי זוהר: אז מה?

מכלוף מיקי זוהר: צריך להתבייש בזה?

אחמד טיבי: תמשיך בקו הזה, מיקי - - -

יוליה מלינובסקי: אדוני היושב-ראש, בואו נחזור לענייננו.

יוליה מלינובסקי: אנחנו פה התכנסנו לתת פטור מחובת הנחה על חוק פיזור הכנסת.

יוליה מלינובסקי: אנחנו לא דנים ביחסים בין הקהילות בארץ, אבל אתם התפרצתם לתוך הדיון הזה.

מכלוף מיקי זוהר: טיבי ככה מרגיש לא נוח עם זה, אני יודע?

מכלוף מיקי זוהר: תהיה גאה, תהיה גאה, חבר הכנסת טיבי, אל תתבייש בזה.

עיסאווי פריג': עזוב, אתה משדר רגשי נחיתות שאני לא ראיתי.

מכלוף מיקי זוהר: לי יש רגשי נחיתות?

עיסאווי פריג': חבל על הזמן.

מכלוף מיקי זוהר: מי שמראה בינתיים רגשי נחיתות זה אתם.

עיסאווי פריג': חבל על הזמן.

מכלוף מיקי זוהר: למה, מה הבעיה עם זה?

מכלוף מיקי זוהר: מה זה, זה קללה?

מכלוף מיקי זוהר: מה, יש פה קללה?

מכלוף מיקי זוהר: תהיו גאים.

מכלוף מיקי זוהר: ההורים שלי, שהגיעו ממדינות ערב, היו גאים בעובדה שהם הגיעו ממדינות ערב ושהם ערבים יהודים, היו גאים בזה.

פנינה תמנו: אתם הפכתם את זה לקללה.

עיסאווי פריג': יפה.

עיסאווי פריג': יפה.

מכלוף מיקי זוהר: למה לא? מה בושה בזה?

מכלוף מיקי זוהר: מה, זה מביש?

מכלוף מיקי זוהר: זו גאווה, אנחנו גאים.

מכלוף מיקי זוהר: אתם מתביישים.

יוליה מלינובסקי: אדוני היושב-ראש, אני באמת מצטערת - - -

פנינה תמנו: הליכוד הפכו את זה לקללה - - -

קריאות: - - -

יוליה מלינובסקי: אני רוצה שיהיה לנו ברור.

יוליה מלינובסקי: אנחנו התכנסנו - פנינה, אני כבר לא יכולה לצעוק.

פנינה תמנו: בבקשה, יוליה.

אחמד טיבי: אתם הולכים עם הרוסים?

אחמד טיבי: אתה מסוגל להגיד למישהו?

מכלוף מיקי זוהר: כן.

מכלוף מיקי זוהר: הם לא רוצים, דרך אגב.

מכלוף מיקי זוהר: הם עולים מרוסיה.

יוליה מלינובסקי: התקדמת.

יוליה מלינובסקי: התקדמת כבר.

עיסאווי פריג': יוליה, את לא רוסיה?

יוליה מלינובסקי: אדוני היושב-ראש, המחלוקת פה אמיתית.

יוליה מלינובסקי: אנחנו לא סתם נמצאים חודש אחרי שנבחרה הכנסת ה-21 במצב של חוק פיזור הכנסת.

יוליה מלינובסקי: יש פה מצב מורכב שכנראה מי שהיה צריך לשמוע לא שמע, מי שהיה צריך לטפל לא טיפל, מי שהיה צריך לנהל משא ומתן קואליציוני, לא עשה את זה ביתר שאת וחשבו - - -

עיסאווי פריג': ביטן היה עושה יותר טוב?

יוליה מלינובסקי: אני לא יודעת.

יוליה מלינובסקי: אני לא מחלקת ציונים, אני רק אומרת את דעתי.

עיסאווי פריג': אומרים שדוד ביטן היה גומר את זה ביום אחד.

יוליה מלינובסקי: אנחנו אמרנו מלכתחילה שבחוק הגיוס אנחנו לא נתפשר.

יוליה מלינובסקי: מוזר לי שבליכוד מעלים טענות נגד אביגדור ליברמן וישראל ביתנו.

מכלוף מיקי זוהר: אנחנו דיברנו נגד ליברמן בימים האחרונים?

קארין אלהרר: לא יעלה על הדעת.

יוליה מלינובסקי: ממש היום, בישראל היום, מה זה, נישקתם - - -

מכלוף מיקי זוהר: רגע, רגע, האם את מאשימה אותנו בזה שאנחנו גם מכתיבים כותרות לישראל היום?

מכלוף מיקי זוהר: יש גבול.

מכלוף מיקי זוהר: באמת, לא להגזים.

אוסנת הילה מארק: יוליה, אנחנו אומרים מה לכתוב בעיתון?

אוסנת הילה מארק: באמת.

מכלוף מיקי זוהר: ומה היה כתוב בידיעות אחרונות?

קריאות: - - -

מכלוף מיקי זוהר: חברת הכנסת מלינובסקי, היועץ המשפטי היה באמצע זכות דיבור.

יוליה מלינובסקי: אני מסיימת.

יוליה מלינובסקי: אתם בליכוד שכחתם שאתם גוש חירות ליברלי.

יוליה מלינובסקי: הליברליות איכשהו נעלמה לכם מהתמונה.

צבי האוזר: הם עובדים על שינוי השם.

אמיר אוחנה: אז מה שאת אומרת לנו בעצם - - -

יוליה מלינובסקי: אני אומרת שנושא הגיוס, זה לא צריך להיות - - -

קריאה: זה הליברליות?

אמיר אוחנה: בתוך 48 שעות תהיה ממשלה?

אמיר אוחנה: תגידי.

יוליה מלינובסקי: אתם בליכוד צריכים לעמוד על הרגליים האחוריות כדי להעביר את חוק הגיוס.

יוליה מלינובסקי: אתה, חבר הכנסת אוחנה - - -

אמיר אוחנה: אז תוך 48 שעות יש ממשלה?

עיסאווי פריג': מה עם הנישואים האזרחיים, יוליה?

יוליה מלינובסקי: אתם צריכים - - -

מכלוף מיקי זוהר: תודה רבה, חברת הכנסת מלינובסקי.

מכלוף מיקי זוהר: נא לאפשר ליועץ המשפטי להשלים.

יוליה מלינובסקי: זה המצב שלנו ואנחנו נתמוך בחוק פיזור הכנסת - - -

מכלוף מיקי זוהר: תודה רבה, גברתי.

מכלוף מיקי זוהר: אנחנו הולכים עם העולים.

מכלוף מיקי זוהר: היועץ המשפטי, בבקשה.

איל ינון: יש נושא נוסף שהוא חריג בעניין סדר-היום, שרציתי לעמוד עליו, ולו למען הפרוטוקול.

איל ינון: כידוע, בימי שני לא עולות להצבעות הצעות חוק פרטיות.

קארין אלהרר: נכון.

איל ינון: תקנון הכנסת קובע שיושב-ראש הכנסת יקבע את סדר-היום של הכנסת, כך שישיבות הכנסת בימים ב' ו-ג' יוקדשו לדיונים בהצעות הממשלה ולדיונים בהצעות חוק של חברי הכנסת בקריאה הראשונה, השנייה והשלישית.

איל ינון: ישיבת הכנסת ביום ד' תוקדש לדיון בהצעות חוק של חברי הכנסת המובאות לדיון מוקדם, וכו'.

איל ינון: אבל, יש את סעיף 25(ד)(2) - -

עיסאווי פריג': כשר אבל מסריח, מה לעשות.

אומר ככה: לכאורה, זהו שיקול דעת בלתי מוגבל של יושב-ראש הכנסת לפי נוסח הסעיף להחליט אם הוא חורג מסדר-היום הרגיל והשוטף, ומאפשר בימי שני העלאת הצעות חוק פרטיות לדיון מוקדם, או בימי רביעי הצעות חוק ממשלתיות.

קארין אלהרר: אני רק רוצה לשים על השולחן שהיה בסדר-היום הדיון בחוק-היסוד.

איל ינון: סליחה, חברת הכנסת אלהרר.

איל ינון: בדיון שהיה לנו איתו אנחנו ציינו שאנחנו חושבים שזה לא יהיה נכון להפעיל פה שיקול דעת שרירותי, כי אחרת זה עלול לפרוע לנו באופן תקדימי את סדר-היום של הכנסת ולהוות שער כניסה לבקשות להעלות הצעות חוק פרטיות בימי שני, ולכן בין היתר גם יושב-ראש הכנסת ביקש את אותה פנייה שיש לו מראשי הסיעות המרכיבות 65 ח"כים בכנסת, שמעוניינות להביא את ההצעה בקריאה טרומית היום, כנימוק מיוחד לזה שאנחנו מעלים ביום שני הצעה בקריאה מוקדמת - - -

איתן גינזבורג: ומה הנימוק המיוחד?

עיסאווי פריג': 65 הגישו באופן רשמי?

איתן גינזבורג: אדוני היושב-ראש, מה היה הנימוק המיוחד?

עיסאווי פריג': הגישו?

קריאה: כן.

איתן גינזבורג: אבל מה היה הנימוק המיוחד?

מכלוף מיקי זוהר: תודה לך, אדוני.

איל ינון: הנימוק המיוחד שיש 65 חברי כנסת.

איתן גינזבורג: זה נימוק מיוחד?

איל ינון: זה נימוק מאוד מיוחד, מאוד יוצא דופן, תקדים בהיסטוריה של הכנסת.

מכלוף מיקי זוהר: אנחנו רוצים לעבור להצבעה.

מכלוף מיקי זוהר: אדוני סיים?

איל ינון: כן.

מכלוף מיקי זוהר: אפשר לעבור להצבעה, חברים.

מכלוף מיקי זוהר: אתם מאשרים לעבור להצבעה?

קריאות: כן - - -

פנינה תמנו: אדוני היושב-ראש, עכשיו התעקשת שאני לא אדבר כי אתה רוצה הצבעה, אז הצבעה.

מכלוף מיקי זוהר: אני מוכן לעבור להצבעה.

מכלוף מיקי זוהר: מי בעד פטור מחובת הנחה, ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – 12

מכלוף מיקי זוהר: נמנעים – אין

מכלוף מיקי זוהר: 12 בעד, 9 נגד, אין נמנעים.

מכלוף מיקי זוהר: ההצבעה התקבלה, 9 מול 12.

מכלוף מיקי זוהר: יש פטור מחובת הנחה.

מכלוף מיקי זוהר: אני מניח שבדקות הקרובות החוק יעלה להצבעה בקריאה טרומית במליאת הכנסת.

מכלוף מיקי זוהר: תודה רבה, הישיבה נעולה.